Doložka
vybraných vplyvov

A.1. Názov materiálu: Návrh nariadenia vlády Slovenskej republiky o sprístupňovaní pyrotechnických výrobkov na trhu  
        Termín začatia a ukončenia PPK: -  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy		x		
2. Vplyvy na podnikateľské prostredie – dochádza k zvýšeniu regulačného zaťaženia?			x	
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky
Návrh nariadenia vlády Slovenskej republiky bude mať vplyv na výrobcov, dovozcov a distribútorov pyrotechnických výrobkov a jednu notifikovanú osobu. Výrobcom alebo dovozcom pyrotechnických výrobkov môžu vzniknúť administratívne náklady spojené s povinnosťou viesť záznamy o všetkých registračných číslach pyrotechnických výrobkov, ktoré vyrobili resp. doviezli, vrátane ich obchodného názvu, všeobecného typu a podtypu a o mieste výroby, a to najmenej počas desiatich rokov odo dňa kedy bol pyrotechnický výrobok uvedený na trh a povinnosťou poskytnúť súčinnosť Ministerstvu hospodárstva Slovenskej republiky a orgánom dohľadu. Výrobcom, dovozcom alebo distribútorom pyrotechnických výrobkov môžu vzniknúť administratívne náklady spojené s povinnosťou viesť register hospodárskych subjektov, ktoré im dodali pyrotechnický výrobok, alebo ktorým pyrotechnický výrobok dodali oni sami. Notifikovanej osobe môžu vzniknúť administratívne náklady spojené s povinnosťou viesť register pyrotechnických výrobkov, pre ktoré vydala certifikáty a aktualizovať ho na svojom webovom sídle a informačnými povinnosťami voči Úradu pre normalizáciu, metrológiu a skúšobníctvo Slovenskej republiky. Návrh nariadenia vlády Slovenskej republiky nepredpisuje formu vedenia záznamov o registračných číslach pyrotechnických výrobkov, tieto je možné viesť ako v papierovej, tak aj elektronickej forme. Ten istý princíp platí aj pri registri pyrotechnických výrobkov vedenom notifikovanou osobou. Spoločensko – ekonomické dôsledky budú mať pozitívny vplyv v podobe zvýšenej bezpečnosti používateľov pyrotechnických výrobkov, ľahko dostupného overenia si bezpečnosti pyrotechnického výrobku prostredníctvom internetu a cielenejšieho zamerania opatrení orgánov dohľadu pri zistení nesúladu pyrotechnických výrobkov s požiadavkami navrhovaného nariadenia vlády Slovenskej republiky (Príloha č. 1).

A.4. Alternatívne riešenia

A.5. Stanovisko gestorov